Rivalii FCSB-ului din campionat au acuzat că Sepsi are o înţelegere cu Gigi Becali pentru transferul lui Marius Ştefănescu. Cel mai important jucător al covăsnenilor a ratat din nou meciul cu roş-albaştrii, pierdut 1-2 de echipa lui Storck.
Laszlo Dioszegi a declarat la FANATIK SUPERLIGA că în vară aşteaptă ofertele pentru Ştefănescu, dar refuză să îl cedeze la FCSB chiar şi pentru 50 de milioane de euro, spunând că e vorba de orgoliul echipei:
"Încă nu am stat 100% să vorbim despre noul contract cu domnul Storck, dar ne dorim să prelungim pe încă un an, a atins obiectivul. Săptămâna viitoare vom ştii exact.
Ştefănescu s-a accidentat în urmă cu trei zile, dar avem o săptămână de răgaz până jucăm cu cei de la CFR Cluj. Sperăm să se recupereze până atunci. Poate ne acuză că şi cu CFR Cluj facem afaceri.
Dacă vine o ofertă concretă pe Ştefănescu, îl dăm. Nu ne-am gândit la o sumă exactă. Am vorbit cu un agent care lucrează în străinătate şi a spus că poate în Bundesliga sau 2. Bundesliga, a doua ligă.
Sau poate în Belgia. Are nişte cifre impresionante şi încearcă să caute o echipă care îl vrea. Asta nu exclude ca orice echipă din România care vine, în afară de FCSB, onoarea noastră este mai presus de tot.
Nici pe 50 de milioane de euro nu l-aş da la FCSB. Atunci înseamnă că tot ce s-a spus despre el ar fi adevărat. Dar de la orice altă echipă avem o ofertă, este luată în calcul.
Cam 1,5 milioane de euro este un preţ corect. Şi pe noi ne-ar ajuta banii ăştia şi pe jucător. Dacă merge la o echipă mare din străinătate este foarte bine pentru el.
Noi ne dorim să câştigăm fiecare meci şi din păcate, în repriza a doua cu FCSB, am văzut o neputinţă care m-a durut. Eu spun şi lucrurile bune şi lucrurile rele", a spus Dioszegi la FANATIK SUPERLIGA.